section_heading: Životopis
paragraph_text: U Skradinu pohađao pučku školu. U Zadru završio gimnaziju i studij teologije. U istom je gradu 1910. zaređen za svećenika. U Obrovcu i Zadru bio župnikom. Još kao mladi župnik u Obrovcu, intenzivno se bavio poviješću i arheologijom. Najviše su ga zanimali predjeli sjeverne Dalmacije. Veliko Klarićevo otkriće je ploča hrvatskog kneza Branimira u Šopotu kod Benkovca 1928. godine.Zadarski list Pavao Jerolimov: Na današnji dan, Mate Klarić, 28. rujna 2008. (pristupljeno 17. listopada 2016.) Nakon prisilnog umirovljenja fra Luje Maruna 1929. godine, Klarić je stavljen na voditeljsko mjesto Muzeja hrvatskih arheoloških spomenika, no zbog lošeg stanja muzeja ustanova je ubrzo privremeno zatvorena.Slobodna Dalmacija Hrvoje Gjurašin: 111 godina Muzeja hrvatskih arheoloških spomenika (3): Od Kninske tvrđave do splitske obale, 6. ožujka 2004.'' (pristupljeno 17. listopada 206.) Pred rat premješten je u Sarajevo gdje je bio ravnatelj Zemaljskog muzeja u Sarajevu od 1941. do 1945. godine. Ratnih je godina bio tajnik Hrvatskog državnog muzeja u Sarajevu. Krajem 1943. Klarić je ponovo postavljen za ravnatelja Muzeja hrvatskih arheoloških spomenika, tada još u Kninu a s izlošcima deponiranim u Sinju. Ljeta 1945. na njegovo mjesto došao je Lovre Katić. Novoj Jugoslaviji bio je "sumnjivi element", pa su ga uhitili i zatočili u Staroj Gradišci. Po izdržanoj kazni preselio se u Zagreb, gdje je umro 1961. godine.